Norsk Redaktørforening

Styremøte 2023-12-04 – digitalt

SHU

Sak 2023-58: Kommende møter og arrangementer

Siden forrige møte har Høstmøtet 2023 funnet sted, med ca. 100 påmeldte deltakere. Evalueringen fra dette møtet er svært god, og ligger ved sak 2023-54 Statusrapport. [Her ligger opptak og annen dokumentasjon fra møtet](https://www.nored.no/Redaktoernyheter/Gjenopplev-hoestmoetet-her3).

Påmelding både til Høstmøtet og foreningens kurs denne høsten har gått tregere enn normalt, noe som antakelig skyldes sparetiltak og reisebegrensninger i mange redaksjoner.

Siden forrige styremøte har Nordnorsk Redaktørforening gjennomført redaktørsamling i Tromsø i forbindelse med Svarte Natta-konferansen 10.-12. november. På samlingen deltok rundt 45 personer. Det var informasjon fra Samisk redaktørnettverk, NRK Helgemorgen, Nord universitet og fra NR-sekretariatet. Før samlingen var det møte i det samiske nettverket som planlegger en faglig samling i Bodø våren 2024.

I november er det gjennomført kurs både i opphavsrett (23. november) og presseetikk (30. november), i tillegg til at sekretariatet har holdt kortere kursopplegg i konkrete redaksjoner.

Medierettskurset som var planlagt i starten av desember, flyttes til 30. januar på grunn av lav påmelding. 25. januar blir det ny runde med velkomstseminar for nye medlemmer. Vi kommer tilbake med kursplan for våren i neste styremøte. Vi regner også med å kjøre ny runde med kurs for sommervikarer i juni 2024, i et samarbeid mellom OR og NJ Oslo.

I februar planlegges som vanlig et medierettsseminar der medierettsåret oppsummeres, der medierettsadvokater og kolleger i medieorganisasjonene inviteres. Hit inviteres også styrets medlemmer. Årets seminar er lagt til 6. februar, og [her er invitasjonen](https://mailchi.mp/253caa813c87/velkommen-til-medierettseminaret-2024?e=7e845234df) som ble sendt ut 24. november.

Sekretariatet planlegger et samarbeid med SKUP og SUJO rundt gravelederskole i forkant av SKUP-konferansen i april. Det er søkt om støtte fra NRs vederlagsfond samt fra Fritt Ord. Informasjon om lederskolen vil sendes ut i januar.

Medieleder-konferansen 2024 arrangeres i Kristiansand tirsdag 4. juni. Som styret har fått informasjon om tidligere, var det nødvendig å finne alternativer neste år, fordi Nordiske Mediedager åpner på ettermiddagen 1. mai, og MBL og NR kan ikke ha et arrangement denne datoen. Konferansen i Kristiansand vil holdes på Hotel Norge, med styremøte kl 17.00 mandag 3. juni.

I etterkant av forrige styremøte har det vært diskutert om styrets strategisamling høst 2024 skal legges til Finnmark i en kombinasjon mellom Karasjok og Kirkenes. Sekretariatet ber styret om fullmakt til så se nærmere på kostnadssiden av en slik løsning før dette eventuelt blir vedtatt. Et alternativ er også å legge det til Riga eller et av de andre stedene der russiske eksil-redaktører holder til. Strategisamlingen er lagt til 25.-27. september 2024. Styrets faste medlemmer samt første varamedlem deltar vanligvis på strategisamlingen. Strategisamlingene til NR har de siste årene vært lagt til Hitra/Frøya (2022), Nannestad (2020) og Brussel (2018).

Sekretariatet foreslår at Høstmøtet 2024 arrangeres 23.-24. oktober, med regionledersamling og styremøte 22. oktober. Seinest i styrets møte i februar må det avgjøres hvor konferansen skal legges.

18. april 2025 er det 75 år siden Norsk Redaktørforening ble stiftet. Sekretariatet legger opp til at dette feires i forbindelse med Høstmøtet 2025.

**Neste styremøte blir torsdag 8. februar kl 16.00 på Pressens hus. Da planlegges det at Siri Skaalmo, leder for Institutt for Journalistikk, informerer om status for IJ og aktiviteter ved starten av møtet. Det blir felles middag etter møtet.**

En oversikt over deltakere på møter i NR-regi 2013-2023 følger som vedlegg 1.

Forslag til vedtak: Møteplanen vedtas i tråd med sekretariatets innstilling og de endringer som ble gjort i styrets møte. Sekretariatet får fullmakt til å undersøke kostnadssiden ved strategisamling i Finnmark. Deretter tas en avgjørelse pr epost.

**Oversikt over NRs møter og enkelte andre relevante arrangementer. Sist oppdatert 2023-11-29**

|  |  |  |  |  |
| --- | --- | --- | --- | --- |
|  | DATO | STED | ARRANGEMENT – TEMA | MERKNADER |
| 2024 |  |  |  |  |
|  | **Tors 25. jan** | **Pressens hus** | **Velkomstseminar for nye medlemmer** |  |
|  | **Tirs 30. jan** | **Pressens hus** | **Kurs i medierett** |  |
|  | **Tors 8. februar** | **Pressens hus** | **Styremøte kl. 16** |  |
|  | **Tirs 6. februar** | **Oslo** | **Medierettsseminar** |  |
|  | Fre 15. – sønd 16. mars | Hamar | Landsmøte LLA |  |
|  | Fre 12.-sønd 14. april | Tønsberg | SKUP |  |
|  | **Tirs 16. april** | **digitalt** | **Styremøte kl. 16.** |  |
|  | Ons 1.-fre 3. mai | Bergen | Nordiske Mediedager |  |
|  | **Mandag 3. juni** | **Kristiansand** | **Styremøte kl. 17.** |  |
|  | **Tirs 4. juni** | **Kristiansand** | **Medieleder** | Kom-sammen mand. 3. juni |
|  | Mand 12.-fredag 16. aug. | Arendal | Arendalsuka |  |
|  | Tirsd 3. sept | Oslo | Velkomstseminar for nye NR-medlemmer |  |
|  | **Ons 25. – fre 27. sept** | **?** | **Strategiseminar for NR-styret** | Styremøte avholdes 27. sept. Som en del av samlingen. |
|  | Tirs 22. okt |  | Regionledersamling kl 13. |  |
|  | **Tirs 22. okt** |  | **Styremøte kl 17.00. Felles middag med regionlederne etterpå** |  |
|  | Ons 23.-tors 24. okt |  | Høstmøte |  |
|  | 2. des. | digitalt | Styremøte kl 15. |  |

Vedlegg 1

**Deltakere på møter i NR-regi i perioden 2012-2023 – oppdatert 2023-11-29**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **2013** | **2014** | **2015** | **2016** | **2017** | **2018** | **2019** | **2020** | **2021** | **2022** | **2023** |
| Vårmøtet | 120 | 125 (Bg) | 119 (Bg) | 139 (Bg) | 95 (Trh) | 121 (Bg) | 128 (Bg) | avlyst | 125 (dig) | 220 | 228 |
| Høstmøtet | 110 (Gm) | 100 (Gm) | 127(Oslo) | 142 (Oslo) | 116 (Bg) | 119 (Oslo) | 105 (Tromsø) | 114 | 130 (Oslo) | 112 (Oslo) | 107 |
| Velkomstseminar | 18 | 25 | 16 | 20 | 11 | 22 | 22 | 19 | 37(dig) | 22+12 | 17+19 |
| Ny i redaktørrollen |  |  |  |  |  | 10 | 8 | 13 |  |  |  |
| Komp: Innsyn | 5 | - | 8 | - |  |  |  |  |  |  |  |
| Komp: Rettslige rammer | 10 |  |  | - |  |  |  |  |  |  |  |
| Komp: Slik unngår du… | 22 | 20 | 15+27 | 12 | 13 | 21 | 17 |  | 25 |  | 15 |
| Komp: Ledelse | 15 | 12 | 5 | 12 | 9+5 | 4+6 | 7+8 |  |  |  |  |
| Komp: Medarbeidere | 11 | 8 | 4 | 10 | 8 | 7 | 5 |  |  |  |  |
| Komp: Lov og plakat | 9 |  |  |  |  |  |  |  |  |  |  |
| Komp: Arbeidsrett | 13 | 8 | 7 | 8 | 8+4 | 6+8 | 14 |  |  |  |  |
| Komp: Opphavsrett | 10 | 10 | 16 | - | 11+8 | 14+6 | - |  | 14+5 | 23 | 9 |
| Komp: Lov, plakat, etikk |  | 6 | 6 |  | 7+4 |  | 10 |  | 16 | 17 | 9 |
| Komp: Digitalredaktører |  | 17 | 12 | 9 | - |  |  |  |  |  |  |
| Komp: Digitalt kildevern |  |  | 9 | 8 | - |  |  |  |  |  |  |
| Komp: Sosiale medier |  |  |  |  |  | 10 | 10 |  |  |  |  |
| Komp: Klager |  |  |  |  |  |  |  |  |  |  | 18 |
| NR Kompetanse MoR\* | 8 |  |  |  |  |  |  |  |  |  |  |
| NR Kompetanse NNR |  |  | 20 | 25 | 20 |  |  |  |  |  |  |
| NR Kompetanse RoAR |  |  |  |  |  |  |  |  |  |  |  |
| NR Kompetanse Vestafj |  | 10 | 9 |  |  |  |  |  |  |  |  |
| Topplederseminar– del 1, 2, 3 | 18 (1) | 18 (2)+ 14(3) |  |  |  |  |  |  |  |  |  |
| Kurs fagpresseredaktører |  |  |  |  |  |  | 14 |  | 21 |  |  |
| Teknologi-kurs -samarb m IJ |  |  |  |  |  |  |  | 9 |  |  |  |
| Digital redaktørlunsj |  |  |  |  |  |  |  |  | 115 | 50 | 53 |
| **Totalt** | **369** | **373** | **400** | **385** | **319** | **354** | **348** | **155** | **513** | **456** |  |